
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 179
din 28 noiembrie 2013

privind aprobarea preţurilor/tarifelor pentru energia termică, prestate de S.C. APĂ TERMIC TRANSPORT S.A. Sighişoara  


Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25140/14.11.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere  prevederile Legii nr. 51/2006 privind serviciile comunitare de utilităţi publice, republicată, cu modificările şi completările ulterioare, cu precădere cele ale art. 8 alin.(3) lit. j);
Având în vedere prevederile Ordonanţei Guvernului nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, aprobată cu modificări prin Legea nr. 483/2006, cu modificările şi completările ulterioare; 

Având în vedere prevederile Ordonanţei de Urgenţă nr. 69/2011 pentru modificarea Ordonanţei Guvernului nr. 36/2006 privind instituirea preţurilor locale de referinţă pentru energia termică furnizată populaţiei prin sisteme centralizate; 

Având în vedere prevederile Ordinului nr. 66/2007 al  A.N.R.S.P.G.C. privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare;

Având în vedere prevederile Deciziei nr. 437/25.11.2010 a Preşedintelui Autorităţii Naţionale de Reglementare pentru Serviciile Comunitare de Utilităţi Publice privind stabilirea preţurilor locale de referinţă pentru Municipiul Sighişoara, pentru energia termică furnizată populaţiei;

Având în vedere faptul că, prin Hotărârea Consiliului Local Sighişoara nr. 170 din 27 octombrie 2011, au fost aprobate preţurile/tarifele pentru energia termică, prestate de S.C. Apă Termic Transport S.A.;

Ţinând cont de solicitarea S.C. Apă Termic Transport S.A. cu referire la preţurile/tarifele pentru energia termică, astfel încât preţul/tariful pentru energia termică furnizată populaţiei să fie acelaşi cu preţul de producere, transport, distribuţie şi furnizare al acesteia ;

Având în vedere Raportul de specialitate al S.C. Apă Termic Transport S.A. Sighişoara, înregistrat cu nr. 25139/14.11.2013, prin care se propune aprobarea preţurilor/tarifelor pentru energia termică, prestate de S.C. APĂ TERMIC TRANSPORT S.A. Sighişoara, îndeplinindu-se prevederile legale;

Având în vedere avizele favorabile ale comisiilor de buget şi urbanism; avizul nefavorabil al comisiei juridice;
În baza art. 36 (2) litera ,,d” şi (6) litera ,,a” punctul 14, art. 45 (1) şi a art. 115 (1) lit. ,,b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E :


Art. 1. Se aprobă următoarele preţuri/tarife pentru energie termică, prestate de S.C. Apă Termic Transport S.A.  Sighişoara:

	ENERGIE TERMICĂ
	Preţuri/tarife practicate, aprobate prin H.C.L. nr. 170/27.10.2011
	Preţuri/tarife aprobate

	1.
	2.
	3.

	Populaţie

(cu TVA, fără cota de dezvoltare)
	247,35
	379,11

	Agenţi economici

(fără TVA, cu cota de dezvoltare)
	203,58
	314,46


Art. 2. Preţul/tariful de producere, transport, distribuţie şi furnizare a energiei termice pentru populaţie este acelaşi cu preţul local de referinţă de 379,11 lei/Gcal, cu TVA inclus.

Art. 3. Preţurile/tarifele pentru energie termică, aprobate conform art. 1, se aplică începând cu data  adoptării prezentei hotărâri.

Art. 4. Hotărârea Consiliului Local Sighişoara nr. 170 din 27 octombrie 2011 privind aprobarea preţurilor/tarifelor la energia termică se abrogă, începând cu data  adoptării prezentei hotărâri.

Art. 5. Cu ducerea la îndeplinire a prevederilor prezentei hotărâri se încredinţează  directorul S.C. Apă Termic Transport S.A.  Sighişoara.
Art. 6. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Octavean Şuteu    

      Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel :

 1 ex. dos. hotărâri ;

 1 ex. dos. şedinţă ;

 1 ex. Instituţia Prefectului - Judeţul Mureş ;

 1 ex. Primar ;

 1 ex. Viceprimar ;

 1 ex. Secretar ;

 1 ex. Direcţia economică
 2 ex. S.C. ATT S.A.

 9 ex.
A.F./G.V.
